《瑞香》
宋代·赵公豫

本属庐山种，今移到小堂。疏枝依浅土，永日吐清香。

不独供欣赏，还宜兆吉祥。春深花气减，对此更微茫。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。